
ADELAIDE. 


we Î— adu 


Wedi darllen fy llythyrau a chael ar ddeall, er 
fy mawr lawenydd, fod pob peth gartref fel y 
dylai fod, pawb yn mwynhau eu hunain, gan 
ddymuno yr un rhagorfraint i minau. Nid nifer a 
lledneisrwydd ymadroddion yw y safon wrth ba 
un y gwerthfawrogir newyddion fel y rhai hyn, 
pan mae geiriau fel ar eu goreu yn eu trosglwyddo, 
ac fel pe yn teimlo eu bod yn cludo newyddion 
sydd wedi cael esgor arnynt mewn mynwesau 
sydd yn caru eu gilydd o galonau pur yn helaeth. 


Ond mae yr hen ddiareb yn wir, “ Cheir mor 
melus heb y chwerw.” Profodd ei hun felly i 
lawer o dan wahanol amgylchiadau, felly hefyd i 
minau,—mae un llythyr yn eisiau. 


O dan y teimladau yma yr ysgrifenwyd yr 
ychydig linellau canlynol fel math o “ Adgof 
uwch anghof : ” 


Ai plentynrwydd ynwyf ydyw 
Dwyn i gof hen bethau fu,— 
Meddwl am y ddôl feillionog 


Fan lle gynt chwareuem ni ? 


Wrth fwynhau teganau plentyn 
Cilia tegwch byd a'i glod; 
Nid oes arnaf eisieu heno 
Ddim ond cael yn blentyn fod. 

Gwel yr hên bererin acw,— 
Blwyddau lu adwaena'i ffon, | 
Fel anghofia 'i chymwynasau | 
Wrth adgofio mebyd llon ; 
Nid rhyw unlliw yr adgofion 
Tricie bach ar ddôl a bryn; 
Ond os ceir y du fan yma 
Ceir fan acw fwy o'r gwyn. 


Daw pelydrau tyner cariad 

I lewyrchu ar y foch, 
Aiff y duaf un o honynt 

Yn eich gwydd yn rhosyn coch ; 
Gwena boneddiges rhinwedd, 





Diniweidrwydd genfydd hi, 
Dysga hyn i mi gyfrinion 
Nes wyf bron anwylo'r du. 


f Difyr gynt oedd chwilio nythod, 
| Gwylio arnynt mor ddiball, 
Sangu'n ysgafn ar y glaswellt 
Rhag i'r naill wel'd ol y llall; 
Hen adgofion sydd yn siarad 
Minau iddynt yn rhoi cred, 
Braidd na chlywaf swn hen chwareu'r 
*Cefn dw yn Adelaide. 


Myn'd i'r ysgol, chwareu bando, j 
Difyr deithio hyd y ddôl, 
Gwylio pysgod afon Carrog 
Yn ymwybio mlaen ac ol; 


*Bryn lle chwareuem pan yn blant, 

Am y cyntaf ddringo coeden, 
Am y pellaf roddi naid, 

Yna cogio hela llwynog, 
John yn gadben ar yr haid. 


Myned adref wedi hyny, 

Rhywun wedi caffael cam, 
Adrodd hanes torcalonus 

Trwy ei ddagrau wrth ei fam, 
Hithau'n bygwth y wialen 

Nas anghofiau'r gwalch yn hir; 

“ Nage mam o peidiwch curo, 
'Dodd e' ddim yn ceisio wir.” 


Fel yna fy nghyfaill y derfydd 
Yn fynych, ein chwaren i gyd, 

Rhaid gadael pleserau hoff mebyd, 
I ddeall hen droion y byd; 

Rai gweithiau daw enllib a malais 
Anelant eu saethau i'r fron, 

Diniwed helyntion ein mebyd, 


A ddysgant onestrwydd fan hon. 


Os siomiant a. ddaw i'n cyfarfod 
Yn achosmân bethau y byd, 
Gwnawn gofio fod yspryd dialgar 

Yn estron i rinwedd o hyd. 
Wrth deithio ar bwys y mynedol 


Gan estyn yn mlaen, er yn flin, 
Cawn weled y dyn yn y plentyn, 
A'r plentyn yn tyfu yn ddyn, 

Nid colli y chwareu yn unig 

Ar fwyniant sy'n rhoddi nacad, 
Na; gallai hen felus adgofion 

Er llesgedd weinyddu lleshad ; 
Ond colli rhai fuont yn chwareu 

Derfysgant yn merw fy mron, 
Colli ein harwr a'n cadben ! 


Edrychem i fyny ar John, 


Os methau gwefusau rai prydiau, 
A'r llygad dallbleidiol ei nod, 
Y galon adwaenau rinweddau 
Siaradau yn uchel ei glod; 
O dyma hen hafan dymunol 
Man enwog gwroniaid y llawr, 
Cymdeithas yn edrych i fyny, 
A'r nefoedd yn edrych i lawr. 


Rhyw nefol drysor oedd ei gynghorion 
A doeth adeiladaeth i dylodion, 

Roi wg bythol ar wag obeithion 

A nawdd a'u swynau i fynydd Sion ; 
Nerthu y sal wnai wrth 8son—am riniau 


Y nefoedd olau hoff nwyf eiddilion. 


Fel 'r oedd yn blentyn felly'n ddyn 

Yn hollol fel efe ei hun. 

Trwy nerth ei benderfyniad hyf 

'Doedd breichiau rhwystrau byth rhy gryf. 
Dirmygau'r hwn ystyriau wawd 

Yn etifeddiaeth i'r tylawd. 

Ni hoffai wel'd yr eiddil gwan 
Yn methu'n lân a chynal dan 

Y baich oedd bron a'i lethu lawr, 
Na, gormod hyn i'w fynwes fawr. | 
Ni hoffai weled nerthol fraich 
A hi a'i hysgwydd heb un baich. i 
Bu'r meddwl ar ddychmygol daith 
Yn gwadu ffeithiau lawer gwaith, 
Ond ffoi a wnaeth dychmygion John 
Pan aeth i'r olaf gwyddau hon. 

Aeth adre'n llon i fysg y llu 


I ganu nawr, a gwynwn ni ? 





Iê'n dawel gwnaeth John dewi,—ei nawn 
Aeth heb ond ei brofi, 
A'i enaid yn llawn yni 
Yn moli nawr pam wylwn ni! 


Ei holl nerth a wnaeth aberthu—i Dduw 
A'i ddawn i'w folianu; 
Arhosodd yn yr Iesu, 
A llesgedd cyn bedd ni bu. 


Llwch ei fedd unwedd unant—a natur 
| Hynotaf addurniant ; | 
| Y blodau wyneb ledant | 
| A lloni wrth weini wnant. 





| Awelon ni raid chwilio 
Am ei fedd, na, dyma fo, 
Ei enaid ni fyn huno, 

Eiddo gras ni chuddia gro. 
O ddifyr ar y ddwyfron 
Eitha da oedd iaith y dôn. 


Canu wnaeth ar fin yr Ystwyth 
Ac ar lan Iorddonen ddofn, 
“ Gwnaed y gwynt a'r tonau fynont 
Nid oes arnaf ddim o'u hofn ; 
Nid i estron wlad y teithiaf, 
Gwel yr hawlfraint gwn yr iaith, 
Bu mewn degau mwy peryglon 
Lawer cristion ar y daith.” 





Beth yw'r cyfnewidiad yma? 

“ Ha nid marw, dechreu byw ! 

Oes fy nghyfaill mae gorphwysfa 
Etto'n ol i bobl Dduw.” 

Ac ar frigwyn dôn arianaidd 
Draw i'r wynfa cludwyd e', 

Dacw'r dôn a'n cluda ninau 
Bron yn ymyl, i ba le? 

O fy mrawd mi glywaf adsain 
Bron yn ymyl, i ba le? 


*Fel un fai yn ymawyddu 

Am gael eto wel'd ei fam, 
Cychwyn wnaeth i'r daith yn sydyn, 

'Doedd y pellder ddim ond cam; 
Ac ar un o'r heirdd orielau 

Mewn dychymyg gwelaf hi'n 








*Bu ei Fam farw ychydig fisoedd o'i flaen. 

Siriol sibrwd i glust angel,— 
“ Disgwyl John yr ydwyf fi.” 





Draw ar olaf glogwyn amser 
Meddai yntau y pryd hyn 
Ar ryw allu roi oleuni 
Wnai ddisgleirio yn y glyn; 
Gwelai mam yn gwenu arno | 
Ar y lan yr ochr draw, 1 
Dim ond afon angau rhyngddynt, | 
' Naill'i'r llall yn estyn llaw. 


Bethesda. JENKIN LLOYD, M.B. &c. 

